รัฐบาลไทย-ข่าวทำเนียบรัฐบาล-รมว.วธ. “เสริมศักดิ์” มอบกรมศิลปากร ลงพื้นที่ – ศึกษากระทบและหาแนวทางลดผลกระทบต่อโบราณสถาน - วางแผนปรับปรุงภูมิทัศน์ให้เหมาะสม
วันพฤหัสบดีที่ 19 ตุลาคม 2566
รมว.วธ. “เสริมศักดิ์” มอบกรมศิลปากร ลงพื้นที่ – ศึกษากระทบและหาแนวทางลดผลกระทบต่อโบราณสถาน - วางแผนปรับปรุงภูมิทัศน์ให้เหมาะสม
รมว.วธ. “เสริมศักดิ์” มอบกรมศิลปากร ลงพื้นที่ – ศึกษากระทบและหาแนวทางลดผลกระทบต่อโบราณสถาน - วางแผนปรับปรุงภูมิทัศน์ให้เหมาะสม กรณีชาวบ้านร้องเรียนก่อสร้างโรงงานน้ําตาลขนาดใหญ่ใกล้โบราณสถานในพื้นที่จังหวัดสระแก้ว
รมว.วธ. “เสริมศักดิ์” มอบกรมศิลปากร ลงพื้นที่ – ศึกษากระทบและหาแนวทางลดผลกระทบต่อโบราณสถาน - วางแผนปรับปรุงภูมิทัศน์ให้เหมาะสม กรณีชาวบ้านร้องเรียนก่อสร้างโรงงานน้ําตาลขนาดใหญ่ใกล้โบราณสถานในพื้นที่จังหวัดสระแก้ว
เมื่อวันที่ 19 ตุลาคม 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า จากกรณีชาวบ้านร้องเรียนให้กรมศิลป์ โดยสํานักศิลปากรที่ 5 ปราจีนบุรี ซึ่งดูแลรับผิดชอบปราสาทบ้านน้อยและโบราณสถานขอม ในพื้นที่บ้านห้วยพะใย ตําบลผักขะ อําเภอวัฒนานคร จังหวัดสระแก้ว ดําเนินการตรวจสอบการออกหนังสือรับรองให้ก่อสร้างโรงงานน้ําตาลขนาดใหญ่ที่มีกําลังการผลิตอ้อย 20,400 ตันต่อวัน และโรงงานผลิตไฟฟ้าขนาด 84 เมกะวัตต์ เนื่องจากโรงงานดังกล่าวอยู่ห่างจากปราสาทบ้านน้อย และโบราณสถานขอม ระยะห่างไม่ถึง 1 กิโลเมตร รวมทั้งในรายงาน (EIA) ผลกระทบสิ่งแวดล้อม ยังไม่มีการกล่าวถึงผลกระทบต่อตัวปราสาทนั้น ตนได้รับรายงานความคืบหน้าในการดําเนินการตรวจสอบข้อเท็จจริง เรื่องดังกล่าวจากกรมศิลปากรว่า บริษัทเทคนิคสิ่งแวดล้อมไทยจํากัด เคยมีหนังสือเชิญสํานักศิลปากรที่ 5 ปราจีนบุรี เข้าร่วมประชุมเพื่อรับฟังความคิดเห็นในการจัดทําร่างรายงานและมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อม โครงการโรงงานผลิตน้ําตาลของบริษัท น้ําตาลนิวกว้างสุ้นหลี จํากัด เมื่อวันที่ 20 ธันวาคม 2564
“ในการประชุมดังกล่าวกลุ่มโบราณคดี สํานักศิลปากรที่ 5 ปราจีนบุรีได้เข้าร่วมตรวจสอบและพบว่า มีโบราณสถานในรัศมี 500 เมตรในพื้นที่โครงการ จํานวน 1 แห่ง คือปราสาทบ้านน้อยห้วยพะใย และพบว่าบริษัทฯ ยังไม่ได้ดําเนินการสํารวจเพื่อประเมินผลกระทบสิ่งแวดล้อมทางด้านโบราณคดี สํานักศิลปากรที่ 5 ปราจีนบุรี จึงมีหนังสือที่ วธ 0415/246 ลงวันที่ 28 กุมภาพันธ์ 2565 ถึงกรรมการผู้จัดการบริษัทดังกล่าวเพื่อให้สํารวจผลกระทบทางด้านโบราณคดี โดยนักโบราณคดีทั้งในพื้นที่และรอบพื้นที่โครงการฯ และหากดําเนินการแล้วเสร็จขอให้ส่งรายงานให้กรมศิลปากรพิจารณาต่อไป ทั้งนี้กรมศิลปากรยังได้ย้ํากับบริษัทฯ ถึงความกังวลเกี่ยวกับผลกระทบด้านโบราณสถาน เนื่องจากระยะห่างของโบราณสถานและสถานที่ตั้งโรงงานอาจส่งผลกระทบด้านสุนทรียภาพและการท่องเที่ยว รวมถึงด้านสาธารณสุขชุมชนและสิ่งแวดล้อม โดยขอให้มีการศึกษาผลกระทบด้านโบราณสถานอย่างจริงจัง และให้เป็นไปตามมาตรฐาน ดังนั้นตามที่เป็นข่าวว่าสํานักศิลปากรที่ 5 ปราจีนบุรี ที่ดูเเลรับผิดชอบโบราณสถายในพื้นที่จังหวัดสระเเก้ว ออกหนังสือรับรองให้มีการก่อสร้างโรงงานน้ําตาลจึงไม่เป็นความจริง เพราะทางสํานักศิลปกรที่ 5 ได้ดําเนินการท้วงติงการทํา EIA ที่ไม่มีข้อมูลผลกระทบต่อโบราณสถานดังกล่าวไปเเล้ว”
นายเสริมศักดิ์ กล่าวว่า ได้รับรายงานอีกว่า จากการสอบถามปรากฏว่าบริษัทไม่ได้ดําเนินการ ตามข้อเสนอดังกล่าว โดยทราบว่ารายงานการประเมินผลกระทบสิ่งแวดล้อมฉบับสมบูรณ์ของโครงการดังกล่าว ผ่านการเห็นชอบจากคณะกรรมการผู้ชํานาญการพิจารณารายงานการประเมินผลกระทบสิ่งแวดล้อมแล้วเมื่อ 1 กันยายน 2565
“โครงการดังกล่าวได้ผ่านขั้นตอนการศึกษาผลกระทบสิ่งแวดล้อม (EIA) แล้วโดยไม่มีการศึกษาผลกระทบต่อโบราณสถานตามข้อเสนอกรมศิลปากร อย่างไรก็ตาม กรมศิลปากรยังยืนยันในภารกิจสําคัญที่จะดูแล ปกป้อง โบราณสถานของชาติอย่างดีที่สุด โดยกระทรวงวัฒนธรรมจะมอบหมายให้กรมศิลปากรประสานโรงงาน ฯ หาแนวทางที่เหมาะสมเพื่อลดผลกระทบ ที่เกิดขึ้นกับโบราณสถานโดยจะดําเนินการส่งเจ้าหน้าที่ในสาขาที่เกี่ยวข้อง ทั้งด้านโบราณคดี และภูมิสถาปัตยกรรมลงพื้นที่โดยด่วน” นายเสริมศักดิ์ กล่าว
------------------------------------